Sostatt hevur sterkasti búskapurin í Evropa ikki longur ovastu meting, nevniliga AAA. Eisini metingarnar fyri Holland og Luksemburg eru lækkaðar. Í Týsklandi svaraði fíggjarmálaráðið beinanvegin aftur við at mæla ímóti og staðfesti, at týski búskapurin framvegis er støðufasta akkerið í evru-sonuni. Grikkaland liggur sum ein lykkja Moody's grundgevur sína meting við, at tað fær álvarsligar avleiðingar fyri sjálvt tann sterkasta búskapin í Evropa, um Grikkaland má fara úr Evru-samstarvinum. Eisini verður sagt, at alt bendir á, at fleiri bjargingarpakkar skulu til fyri at hjálpa londum sum Spania og Italia úr ringu gongdini. Og tað eru teir sterku búskapirnir, ið skulu bera byrðarnar, um fleiri bjargingarpakkar skulu til-tað er ikki nóg mikið at koyra Grikkaland burtur úr samstarvinum.